शनिवार को औचक निरीक्षण पर एडीएम-ई और डिप्टी आरएमओ की टीम फरीदपुर के बकैनिया खरीद केंद्र पहुंची तो वहां से केंद्र प्रभारी गायब मिले। डिप्टी आरएमओ ने उन्हें निलंबित करने के आदेश दिए हैं। इसके साथ ही यहां के चार अन्य खरीद केंद्रों और भुता के दो गेहूं खरीद केंद्रों का औचक निरीक्षण किया। एडीएम ई ने केंद्र प्रभारियों को खुले में रखे बोरों में भरे गेहूं का उठान कराने और किसानों को बिचौलियों से बचाने के निर्देश दिए। नरियावल मंडी और बारी नगला में बीज गोदामों में ट्रकों की लाइन को खत्म करने और गेहूं की खरीद में तेजी लाने के निर्देश दिए।